Tyrone (grófstvo)

Tyrone (, ) je jedno zo šiestich tradičných grófstiev Severného Írska. Leží vo vnútrozemí na severe írskeho ostrova v historickej severoírskej provincii Ulster. V súčasnosti v Severnom Írsku grófstva neslúžia na administratívne účely, ale udržiavajú si svoj význam pre miestnu identitu. 

Tyrone je rozlohou najväčšie z deviatich ulsterských grófstiev a štvrté najväčšie podľa počtu obyvateľov. Sídlom grófstva je mesto Omagh, v ktorom žije približne 22-tisíc obyvateľov. Podobne ako mnohé írske grófstva dosiahol počet obyvateľov grófstva maximum v 40. rokoch 19. storočia - v roku 1841 tu žilo 312 956 ľudí, kým v roku 2011 len necelých 178-tisíc. 

 Geografia 
Grófstvo Tyrone leží na severe Írska vo vnútrozemí, východ grófstva obmývajú vody jazera Lough Neagh, najväčšieho jazera v Írsku. Smerom na západ sa krajina grófstva dvíha, pričom najvyšším pohorím sú Sperrin Mountains na severe. Tu, na hranici s grófstvom Londonderry, leží aj najvyšší vrch grófstva - Sawel Mountain, dosahuje nadmorskú výšku len .

 Mestá 
Omagh
Cookstown
Dungannon
Strabane
Coalisland
Castlederg

 Iné projekty 

 Zdroj 

Kategória:Ulster